ഒളിമ്ബിക്സിലെ വെള്ളി മെഡല് ജേതാവിനെ കിരീടാവകാശി അഭിനന്ദിച്ചു ജിദ്ദ: ടോക്യോ ഒളിമ്ബിക്സ് 2020ല് കരാേട്ടയില് വെള്ളി മെഡല് നേടിയ സൗദി താരം താരിഖ് ഹാംദിയെ കിരീടാവകാശി അമീര് മുഹമ്മദ് ബിന് സല്മാന് അഭിനന്ദിച്ചു. സൗദി കായികമന്ത്രി അമീര് അബ്ദുല് അസീസ് ബിന് തുര്ക്കിയോടൊപ്പം എത്തിയ താരിഖ് ഹംദിയെ കിരീടാവകാശി ഉൗഷ്മളമായി വരവേറ്റു. ഒളിമ്ബിക്സിലെ കരാേട്ട ഗെയിമില് നടത്തിയ മികച്ച പ്രകടനത്തെ എടുത്ത് പറഞ്ഞു അദ്ദേഹം അഭിനന്ദിച്ചു.ഇനിയും മികച്ച മെഡലുകള് ലഭിക്കാനും കൂടുതല് ഉയരങ്ങള് താണ്ടാനും അതുവഴി രാജ്യത്തിെന്റ യശസ്സ് ഉയര്ത്താനും കഴിയെട്ട എന്നും ആശംസിച്ചു. ഉൗഷ്മള വരവേല്പ്പിന് കായികമന്ത്രി അമീര് അബ്ദുല് അസീസ് ബിന് തുര്ക്കി കിരീടാവകാശിയെ നന്ദി അറിയിച്ചു. കായികമത്സരങ്ങളിലും കായിക താരങ്ങളിലുമുള്ള താല്പര്യമാണ് കിരീടാവകാശിയുടെ ഇൗ വരവേല്പ്പെന്ന് കായികമന്ത്രി പിന്നീട് ട്വീറ്റ് ചെയ്തു. താരമായ താരിഖ് ഹാംദിക്ക് നല്കിയ സ്വീകരണം കായികമേഖലക്ക് നല്കുന്ന പിന്തുണ വ്യക്തമാക്കുന്നു.